હિંમતનગરની શાન ગણાતો ‘ટાવર’ આજે પણ સમગ્ર સાબરકાંઠા જિલ્લામાં પ્રખ્યાત છે, જેના કારણે આ વિસ્તારનું નામ પણ ટાવર ચોક તરીકે ઓળખાય છે, અને આ વિસ્તારની જાહોજલાલી કારણે જયારે પણ લોકો અહીંથી પસાર થતાં ત્યારે ટાવરના સમયને આધારભુત માનતા હતા, પરંતુ છેલ્લા ઘણા વર્ષથી ઘડીયાળના આંકડા થંભી ગયા હતા, જેથી દિવાળીના તહેવારો ટાણે માર્ગ અને મકાન વિભાગના કાર્યપાલક ઈજનેર બી. વી. શાહ દ્વારા ટેકનીકલ ખામીઓ દુર કરીને યોગ્ય મરમ્મત બાદ ઘડીયાળ આજથી શરૂ કરી દેવામાં આવી છે, જેના કારણે અત્યારે ઘડીયાળના બદલે મોબાઈલમાં સમય જોવા ટેવાયેલી પેઢીઓ પણ ટાવરના સમય સામે જોતી થઈ છે.